Be Uyie Kuom Yesu?
Ee. Wayie kuom Yesu jal ma nowacho niya: “
An e yo, kendo an e adiera, kendo an e ngima; ng’ato ok bi ka Wuoro ma ok okadho kuoma.” (Johana 14:6) Wayie ni Yesu nowuok e polo mobiro e piny kendo ochiwo ngimane makare obednwa rawar. (Mathayo 20:28) Thone kendo chierne miyo joma keto yie kuome oyud ngima mochwere. (Johana 3:16) Bende wayie ni sani Yesu locho e polo kaka Ruoth mar Pinyruodh Nyasaye, ma en pinyruoth machiegni kelo kuwe e piny mangima. (Fweny 11:15) Kata kamano, waluwo kaka Yesu nowacho ni: “
Wuora duong’ moloya.” (Johana 14:28) Omiyo ok walam Yesu nikech ok en e Nyasaye Manyalo Duto.
luo_Latn luo_Latn luo_Latn luo_Latn